
PARLAMENTUL ROMÂNIEI

CAMERA DEPUTAŢILOR

Comisia pentru Buget,

Finanţe şi Bănci
Bucureşti,      18.02.2014   

Nr. 4c-2/23/2014
BIROULUI  PERMANENT

AL

CAMEREI  DEPUTAŢILOR

    Vă înaintăm, alăturat, raportul asupra propunerii legislative pentru   privind completarea art.22 din Legea nr.94/1992 privind organizarea şi funcţionarea Curţii de Conturi, trimisă spre dezbatere în fond cu adresa nr. PLx.660 din 3 februarie 2014, înregistrat sub nr. 4c-2/23 din 4 februarie 2014, Camera Deputaţilor fiind primă cameră sesizată. 
În raport cu obiectul şi conţinutul său, propunerea legislativă face parte din categoria legilor organice.

PREŞEDINTE,

Gheorghe DRAGOMIR

PARLAMENTUL ROMÂNIEI

CAMERA DEPUTAŢILOR

Comisia pentru Buget,

Finanţe şi Bănci
Bucureşti,      18.02.2014   

Nr. 4c-2/23/2014

RAPORT
asupra propunerii legislative  privind completarea art.22 din Legea nr.94/1992 privind organizarea şi funcţionarea Curţii de Conturi
    
       În conformitate cu prevederile art. 95 din Regulamentul Camerei Deputaţilor, republicat, Comisia pentru buget finanţe şi bănci a fost sesizată, spre dezbatere în fond, cu propunerea legislativă privind completarea art.22 din Legea nr.94/1992 privind organizarea şi funcţionarea Curţii de Conturi,  trimisă spre dezbatere în fond cu adresa nr. PLx.660 din 3 februarie 2014, înregistrat sub nr. 4c-2/23 din 4 februarie 2014.

Conform prevederilor art. 75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, Camera Deputaţilor este prima Cameră sesizată.
    Consiliul Legislativ, prin avizul nr. 1193 din 29 octombrie 2013, a avizat favorabil propunerea legislativă. 
    Propunerea legislativă supusă dezbaterii are ca obiect de reglementare completarea art. 22 din Legea nr.94/1992 privind organizarea şi funcţionarea Curţii de Conturi, republicată, cu modificările ulterioare, cu o nouă literă, lit. i) în sensul stabilirii unei noi atribuţii în sarcina Curţii de Conturi, respectiv cea de acordare de servicii de consultanţă ordonatorilor de credite cu privire la utilizarea de către aceştia a fondurilor publice.

În conformitate cu prevederile art. 61 din Regulamentul Camerei Deputaţilor, republicat, membrii Comisiei au examinat propunerea legislativă menţionată mai sus, în şedinţa din 18 februarie 2014.
Din totalul de 32 de membri ai Comisiei pentru buget, finanţe şi bănci au fost prezenţi la dezbateri  28 deputaţi.
În raport cu obiectul şi conţinutul său, propunerea legislativă face parte din categoria legilor organice.
La dezbaterea acestei iniţiative legislative a fost prezent, în calitate de invitat, domnul Dan Manolescu, secretar de stat în cadrul Ministerului Finanţelor Publice.
    În urma examinării iniţiativei legislative şi a opiniilor exprimate, membrii Comisiei propun, cu unanimitate de voturi, să supună spre dezbatere şi adoptare Plenului Camerei Deputaţilor respingerea iniţiativei legislative deoarece noua atribuţie stabilită în sarcina Curţii de Conturi poate fi interpretată ca fiind de natură a contraveni dispoziţiilor art.140 din Constituţia României, republicată, care stabilesc natura de organ de control a Curţii de Conturi iar introducerea în competenţa acestei instituţii a unor atribuţii de consultanţă ar intra în conflict cu rolul de control.

